b'\n_START_ARTICLE_\nTaivano jena\n_START_PARAGRAPH_\nTaivano jena (\xe5\x9c\x93)\xc2\xa0\xe2\x80\x93 buvusi Taivano valiuta, naudota nuo 1895 iki 1946\xc2\xa0m. Ji prilygo Japonijos jenai, su kuria kartu buvo apyvartoje. 1 jena buvo dalinama \xc4\xaf 100 sen\xc5\xb3 (\xe9\x8c\xa2). Taivano jena buvo pakeista 1946\xc2\xa0m. \xc4\xafvestu Senuoju Taivano doleriu, apyvartoje i\xc5\xa1buvusiu iki 1949\xc2\xa0m.\n_START_SECTION_\nIstorija\n_START_PARAGRAPH_\n1895\xc2\xa0m., po Pirmojo Kinijos\xe2\x80\x93Japonijos karo, \xc4\x8cing\xc5\xb3 Kinija perleido Taivan\xc4\x85 Japonijai pagal \xc5\xa0imonoseki sutarties s\xc4\x85lygas. Tuomet Japonijos jena tapo nacionaline Taivano valiuta. J\xc4\x85 apyvarton leido Taivano bankas. Buvo spausdinami tik banknotai ir pa\xc5\xa1to \xc5\xbeenklai._NEWLINE_1945\xc2\xa0m., po Japonijos kapituliacijos Antrajame pasauliniame kare, Kinijos Respublika per\xc4\x97m\xc4\x97 vald\xc5\xbei\xc4\x85 Taivane ir nacionalizavusi Taivano bank\xc4\x85 \xc4\xaf apyvart\xc4\x85 i\xc5\xa1leido Sen\xc4\x85j\xc4\xaf Taivano doler\xc4\xaf, kuris pakeit\xc4\x97 jen\xc4\x85 santykiu 1:1.\n_START_SECTION_\nBanknotai\n_START_PARAGRAPH_\n1899\xc2\xa0m. Taivano bankas i\xc5\xa1leido 1 ir 5 jen\xc5\xb3 banknotus, 1900\xc2\xa0m. i\xc5\xa1\xc4\x97jo\xc2\xa0\xe2\x80\x93 50 jen\xc5\xb3, o 1901\xc2\xa0m.\xc2\xa0\xe2\x80\x93 10 jen\xc5\xb3 banknotai. 100 jen\xc5\xb3 banknotas apyvarton i\xc5\xa1leistas 1937\xc2\xa0m., o 1000 \xe2\x80\x93 1945\xc2\xa0m. Paskutiniai banknotai i\xc5\xa1leisti 1945\xc2\xa0m.\n_START_SECTION_\nPa\xc5\xa1to \xc5\xbeenklai\n_START_PARAGRAPH_\nPasteb\xc4\x97jusi nedidel\xc4\x97s vert\xc4\x97s monet\xc5\xb3 tr\xc5\xabkum\xc4\x85, Taivano vyriausyb\xc4\x97 1917\xc2\xa0m. apyvarton i\xc5\xa1leido 5, 10, 20 ir 50 sen\xc5\xb3 nominalo pa\xc5\xa1to \xc5\xbeenklus, o jau 1918\xc2\xa0m. pasirod\xc4\x97 ir 1, 3 bei 5 sen\xc5\xb3 nominalai.'